Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2013/004 ES/Comunidad Valenciana, statybinės medžiagos“) /* COM/2013/0635 final - 2013/ () */





AIŠKINAMASIS MEMORANDUMAS 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas, taikant lankstumo mechanizmą, neviršijant viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas. EGF finansinės paramos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2]. 2013 m. gegužės 22 d. Ispanija pateikė paraišką „EGF/2013/004 ES/Comunidad Valenciana, statybinės medžiagos“ dėl finansinės paramos iš EGF, nes iš 140 įmonių, vykdančių NACE 2 red.[3] 23 skyriaus (Kitų nemetalo mineralinių produktų gamyba[4]) veiklą Valensijos autonominiame (ES52) NUTS II regione Ispanijoje, iš darbo atleisti darbuotojai. Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai suteikti yra įvykdytos. PARAIŠKOS SANTRAUKA IR ANALIZĖ Pagrindiniai duomenys || EGF nuorodos Nr. || EGF/2013/004 Valstybė narė || Ispanija 2 straipsnio || b punktas Susijusios įmonės || 140 NUTS II regionas || Valensijos regionas (ES52) NACE 2 red. || 23 skyrius (Kitų nemetalo mineralinių produktų gamyba) Ataskaitinis laikotarpis || 2012 06 14–2013 03 14 Prie individualių poreikių pritaikytų paslaugų teikimo pradžia || 2013 08 22 Paraiškos data || 2013 05 22 Atleistų darbuotojų skaičius ataskaitiniu laikotarpiu || 630 Atleistų darbuotojų, pasinaudosiančių priemonėmis, skaičius || 300 Prie individualių poreikių pritaikytoms paslaugoms skirtos lėšos, EUR || 1 600 000 EGF paramai įgyvendinti skirtos lėšos[5], EUR || 80 000 EGF paramai įgyvendinti skirtos lėšos, proc. || 4,76 Visa suma, EUR || 1 680 000 EGF parama, EUR (50 proc.) || 840 000 1. Paraiška Komisijai pateikta 2013 m. gegužės 22 d., o papildoma informacija teikta iki 2013 m. liepos 17 d. 2. Paraiška atitinka Reglamento (EB) Nr. 1927/2006 2 straipsnio b punkte nustatytas EGF paramos skyrimo sąlygas ir buvo pateikta per šio reglamento 5 straipsnyje nustatytą 10 savaičių laikotarpį. Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos 3. Siekdama įrodyti darbuotojų atleidimo ir esminių pasaulio prekybos sistemos struktūrinių pokyčių dėl globalizacijos sąsają, Ispanija teigia, kad nuo 2001 m. pasaulyje kitų nemetalo mineralinių produktų gamybos apimtis padvigubėjo ir 2011 m. buvo 3 055,6 mln. tonų. 2001 m. Kinija buvo didžiausia gamintoja (661 mln. tonų), o ES – antra pagal dydį gamintoja (329 mln. tonų). Po dešimties metų abi gamintojos išlaikė tas pačias pozicijas. Vis dėlto per dešimtmetį Kinijos gamybos apimtis padidėjo 312 proc., o ES gamyba sumažėjo 12 proc. Tai padidino atotrūkį tarp abiejų gamintojų gamybos lygio. 2001 m. Kinija kitų nemetalo mineralinių produktų pagamino dvigubai daugiau nei ES, o 2011 m. Kinijos gamybos apimtis buvo septynis kartus didesnė nei ES. Indijos, trečios pagal dydį kitų nemetalo mineralinių produktų gamintojos pasaulyje, gamybos apimtis 2001–2011 m. padidėjo 217,2 proc. Kitų nemetalo mineralinių produktų gamybos apimtis (mln. tonų) || 2001 m. || 2005 m. || 2006 m. || 2007 m. || 2008 m. || 2009 m. || 2010 m. || 2011 m. Kinija || 661 || 1 068,8 || 1 236,8 || 1 361,2 || 1 388,4 || 1 644 || 1 881,9 || 2 063,2 Indija || 102,9 || 142,7 || 159 || 170,5 || 183,3 || 186,9 || 213,9 || 223,5 ES || 328,8 || 357,9 || 380,3 || 386,5 || 360,1 || 293,7 || 281,1 || 289,6 Pasaulyje || 1 470,3 || 2 005,9 || 2 232 || 2 386,3 || 2 398,3 || 2 546,1 || 2 830 || 3 055,6 Šaltinis – Pasaulio bankas, „Pasaulio ekonomikos perspektyvos“, 2012 m. sausio mėn. (World Bank, Global Economic Prospects, January 2012). 4. Mažėjant kitų nemetalo mineralinių produktų gamybos apimčiai, mažėjo ir ES tenkanti pasaulinės rinkos dalis. Rinkos dalis (proc.) || 2001 m. || 2005 m. || 2006 m. || 2007 m. || 2008 m. || 2009 m. || 2010 m. || 2011 m. Kinija || 44,96 || 53,28 || 55,41 || 57,04 || 57,89 || 64,57 || 66,50 || 67,52 Indija || 7,00 || 7,11 || 7,12 || 7,14 || 7,64 || 7,34 || 7,56 || 7,31 ES || 22,36 || 17,84 || 17,04 || 16,20 || 15,01 || 11,54 || 9,93 || 9,48 Šaltinis: pareiškėjo surinkti Pasaulio banko duomenys, pateikti dokumente „Pasaulio ekonomikos perspektyvos“, 2012 m. sausio mėn. (Global Economic Prospects, January 2012). 5. Iš šių duomenų matyti, kad kitų nemetalo mineralinių produktų gamybos augimas Europos Sąjungoje buvo mažesnis nei šalyse, kurios yra pagrindinės ES konkurentės. Todėl ES rinkos dalis šiame sektoriuje sumažėjo. ES-27 rinkos dalis pasaulinės kitų nemetalo mineralinių produktų gamybos rinkoje nuo 22,36 proc. (2001 m.) sumažėjo iki 9,48 proc. (2011 m.), o Kinijos rinkos dalis nuo 45 proc. padidėjo iki 67,5 proc.; Indijos rinkos dalis išliko stabili (maždaug 7 proc.). 6. Kitų nemetalo mineralinių produktų gamybos apimtis Ispanijoje kito pagal tą pačią neigiamą tendenciją kaip ES. Vis dėlto, gamybos apimtis Ispanijoje nuo 2008 m. mažėjo dar staigiau. Kitų nemetalo mineralinių produktų gamyba Gamybos apimtis (pokytis procentais, palyginti su ankstesniais metais) || 2006 m. || 2007 m. || 2008 m. || 2009 m. || 2010 m. || 2011 m. Ispanija || 2,37 || -4,62 || -23,64 || -23,81 || -10,42 || -10,47 ES || 6,26 || 1,63 || -6,83 || -18,44 || -4,29 || 3,02 Pasaulyje || 11,27 || 6,91 || 0,50 || 6,16 || 11,15 || 7,97 Šaltinis – Eurostatas. 2011 m. gamybos apimtis. 7. Eurostato[6] ES-27 prekybos statistiniai duomenys rodo, kad 2001–2011 m. kitų nemetalo mineralinių produktų importas į ES itin padidėjo. Nors 2008 m. ir 2009 m. dėl finansų ir ekonomikos krizės poveikio statybos sektoriui importo apimtis sumažėjo, 2010 m., palyginti su 2001 m., jis patrigubėjo. Kitų nemetalo mineralinių produktų importas į ES (mln. EUR) Be to, pagal ICEX[7] duomenis, nuo 2012 m. sausio mėn. iki 2012 m. lapkričio mėn. 85 proc. viso kitų nemetalo mineralinių produktų importo pasaulyje sudarė importas į ES. 8. Taigi Komisija daro išvadą, kad darbuotojų atleidimas iš 140 įmonių, vykdančių NACE 2 red. 23 skyriaus (Kitų nemetalo mineralinių produktų gamyba) veiklą Valensijos (ES52) NUTS II regione, gali būti siejamas, kaip reikalaujama Reglamento (EB) Nr. 1927/2006 2 straipsnyje, su esminiais pasaulio prekybos sistemos struktūriniais pokyčiais, dėl kurių padidėjo kitų nemetalo mineralinių produktų importas į ES ir sumažėjo kitų nemetalo mineralinių produktų ES gamybos dalis pasaulio mastu. 9. Iki šiol pateiktos keturios EGF paraiškos[8], susijusios su kitų nemetalo mineralinių produktų gamybos sektoriumi; tris iš jų pateikė Ispanija dėl darbuotojų atleidimo Valensijos NUTS II regione. Duomenys apie atleistų darbuotojų skaičių ir 2 straipsnio b punkto kriterijų laikymasis 10. Šią paraišką Ispanija pateikė laikydamasi Reglamento (EB) Nr. 1927/2006 2 straipsnio b punkte nustatytų intervencijos kriterijų, pagal kuriuos per devynių mėnesių laikotarpį iš valstybės narės įmonių, vykdančių to paties NACE 2 red. skyriaus veiklą viename regione arba dviejuose gretimuose regionuose pagal NUTS II lygmenį, turi būti atleista ne mažiau kaip 500 darbuotojų. 11. Paraiškoje nurodoma, kad per ataskaitinį devynių mėnesių laikotarpį nuo 2012 m. birželio 14 d. iki 2013 m. kovo 14 d. iš 140 įmonių, vykdančių NACE 2 red. 23 skyriaus (Kitų nemetalo mineralinių produktų gamyba) veiklą Valensijos (ES52) NUTS II regione, atleista 630 darbuotojų. Atleistų darbuotojų skaičius apskaičiuotas pagal Reglamento (EB) Nr. 1927/2006 2 straipsnio antros pastraipos antrą įtrauką. Paaiškinimas apie nenumatytą šio darbuotojų atleidimo pobūdį 12. Ispanijos valdžios institucijos teigia, kad finansų ir ekonomikos krizė sukėlė staigų ekonomikos nuosmukį ir tai turėjo didžiulį poveikį daugeliui sektorių ir ypač pastatų statybos paklausai. Tokiose šalyse kaip Ispanija, kur metinis statybos veiklos augimo tempas buvo didesnis negu Europos vidurkis, jau buvo numatytas vidutinės trukmės statybos sektoriaus veiklos sulėtėjimas. Vis dėlto, statybinių medžiagų gamintojai negalėjo numatyti dviejų veiksnių derinio – didėjančio statybinių medžiagų importo, kuris per paskutinius 10 metų patrigubėjo, ir staigaus bei didelio statybos sektoriaus veiklos nuosmukio dėl finansų ir ekonomikos krizės. Darbuotojus atleidusios įmonės ir darbuotojai, kuriems numatyta parama 13. Paraiškoje nurodoma, kad iš šių 140 įmonių atleisti 630 darbuotojai: Įmonės ir atleistų darbuotojų skaičius ACTIA INICIATIVAS S.L. || 1 || HORMIGONES PRETENSADOS SETABENSES S.L. || 1 AGC FLAT GLASSS IBERICVA S.A. || 1 || IBERO ALCORENSE S.L. || 4 ALFARBEN SA || 1 || INDUSTRIAS SEYFE SA || 1 ALFREDO FENOLLAR, S.A. || 1 || INDUSTRIAS ALCORENSES CONFEDERADAS S.A. || 1 ANDRES DOMINGO IBORRA, S.L. || 4 || INGENIERIA DE COMPUESTOS, S.L. || 13 ARCANA CERAMICA, S.A. || 1 || INSTITUTO VALENCIANO DE LA VIVIENDA || 1 ARCILLA BLANCA, S.A. || 2 || JOSE MONSERRAT SL || 1 ARTE Y DISEÑO CERAMICO SA || 1 || JOSECER SL || 1 AZTECA PRODUCTS & SERVICES SL || 1 || KADENA HOME DESIGN SL || 1 AZULEJERA ALCORENSE 1, S.L. || 1 || KERABEN GRUPO SA || 1 AZULEJO ESPAÑOL S.L. || 1 || KERABEN SA || 1 BALDOCER SA || 1 || KERAKOLL IBERICA, S.A. || 2 BENESOL, S.L. || 15 || KERAMEX SA || 1 BLENDCUT SL || 1 || LABORATORIOS DOCTA, S.L. || 1 CALES DE LA PLANA S.A. || 2 || LEBARA LIMITED SUCURSAL EN ESPAÑA || 1 CANTERAS ALICANTINAS SL || 1 || LEVITILE SA || 1 CEMENTOS LA UNIÓN, S.A. || 18 || MANILUZ S.L || 1 CEMENTVAL MATERIALES DE CONSTRUCCION S.L. || 1 || MARAZZI IBERIA SAU || 6 CEMEX ESPAÑA S.A. || 54 || MARMOLES NOVELDA SA || 2 CERACASA, S.A. || 3 || MARMOLES PAREDES, S.L. || 1 CERAMICA EUROPEA DE FIGUEROLES SL || 1 || MARMOLES TARRAGONA SA || 1 CERAMICA LA ESCANDELLA SA || 1 || MARSEMOL,S.L. || 1 CERAMICA LATINA SL || 1 || MAVIDRE S.L. || 1 CERAMICA NULENSE S.A. || 3 || MAYOLICA AZULEJOS, SL || 2 CERAMICAS AZAHAR, SAU || 2 || MERCURY CERAMICA, S.L. || 2 CERAMICAS BELCAIRE SA || 1 || MOSAVIT ALCALATEN SL || 1 CERAMICAS IBEROALCORENSE, S.L. || 2 || NATUCER S.L. || 1 CERLAT S.A. || 20 || NAVARTI GRUPO, SA || 1 CICOGRES SA || 1 || NOVOGRES, S.A. || 1 CIFRE CERAMICA S.L. || 1 || NUEVAS AUTOMATIZADAS, S.L.U. || 5 COLOR ESMALT, S.A. || 1 || PERONDA CERAMICAS, S.A. || 1 COLORKER SA || 1 || PORCELANITE, S.L. || 1 COMERCIAL E INDUSTRIAL DEL MÁRMOL S.L. || 1 || PORCELANOSA GRUPO A.I.E || 3 COMPACGLAS, S.L. || 1 || PORCELANOSA, S.A. || 5 COMPONENTES ELECTRICOS INDUSTRIALES,S.E.I. , S..L. || 1 || PRANE PROYECTOS E INVERSION S.L. || 1 CORINGLE, SL || 2 || PREINDUSTRIALIZADOS PRETENSADOS DE LEVANTE, S.A. || 38 CORTE CERAMICO LA VALL, S.L. || 1 || PROSART RESINAS, S.L. || 1 CRIARESA, S.L. || 1 || QUIMICER SA || 1 CRISTAL CERAMICAS SA || 1 || REAL CERAMICA S.A.U. || 1 CRISTALERIA BERCA SL || 1 || RECICLADOS VICENTE MALLEN, S.L. || 1 CRISTALERÍA FORCADELL || 21 || REY-GRES, SL || 1 CRISTALERIA JUANVI Y HERMANOS, S.L. || 3 || RIBERA SALUD II UTE LEY 18/82 || 1 CRISTALERIA MOIXENT S.L || 1 || ROIG CERAMICA SA (ROCERSA CERAMICA) || 2 CRISTALES Y ARTICULOS DE REGALO, S.A. || 1 || ROSA GRES S.L.U. || 1 CRITALGLASS VALENCIA S.L.U. || 1 || SAINT GOBAIN PLACO IBERICA, S.A. || 1 DUNE CERAMICA S.L. || 2 || SAS PREFABRICADOS DE HORMIGON, S.A. || 1 EMIGRES SL || 1 || SERRAGLASS S.L || 1 EMPORIO CERAMICO S.L. || 1 || SPANISH TILE FROM NULES, S.A. || 1 ENDEKA CERAMICS S.A. || 1 || STYLGRAPH HISPANIA SL || 1 ENMALLADO PRODUCTOS CERAMICOS JMEL S.L. || 2 || SYSTEM POOL SA || 1 EQUIPCERAM S.L. || 1 || TAULELL SL || 1 ESMALGLASS S.A. UNIPERSONAL || 2 || TERREAL ESPAÑA DE CERAMICAS, S.A.U. || 33 ESTUDIO CERAMICO, SL || 1 || THE SIZE SINTERED CERAMICS, S.A. || 1 EUROATOMIZADO S.A. || 3 || TIERRA ATOMIZADA, S.A. || 15 EXCLUSIVAS QUIM SL || 1 || TODAGRÉS, S.A. || 43 FERRAES CERAMICA S.A. || 1 || TORRECID, SL || 1 FERRO SPAIN, S.A. || 5 || TURGAL CERAMICAS S.L. || 1 FORTE || 35 || UNDEFA 1, S.L. || 41 FRANCISCO STRUCH, S.L. || 11 || UNDEFASA SA || 1 GAMA-DECOR, SA || 1 || UNION VIDRIERA LEVANTE SL || 1 GEOTECNIA Y CIMIENTOS,S.A. || 1 || UNIVERSAL CERAMICA SL || 1 GRES CID SL || 6 || UNIXAN XXI, S.A. || 15 GRESPANIA S.A. || 4 || UNVISA VALENCIA SA || 1 HALCON CERAMICAS S.A. || 2 || VENIS, S.A. || 2 HATZ SPAIN S.A. || 1 || VERNI-PRENS S.A. || 1 HISPANO DE MARMOLES, S.A.L. || 2 || VIDRIOS SAN MIGUEL COOP. V. || 1 HORMICEMEX S.A || 21 || VIGUETAS CASES, S.L. || 8 HORMIGONES BUÑOL SL || 3 || VIGUETAS EL SARDINERO, S.L. || 34 HORMIGONES DEL MAESTRAZGO SAU || 2 || VITROBEN,S.L || 1 HORMIGONES DEL VINALOPO, S.A. || 13 || VIVES AZULEJOS Y GRES, S.A. || 1 Iš viso įmonių: 140 || Iš viso atleistų darbuotojų: 630 || 14. Visiems atleistiems darbuotojams bus suteikta galimybė pasinaudoti priemonėmis. Tačiau Ispanijos valdžios institucijos, remdamosi ankstesne patirtimi administruojant EGF paramą, mano, kad EGF priemonėmis pasinaudoti nuspręs maždaug 300 darbuotojų. 15. Darbuotojų, pasinaudosiančių priemonėmis, pasiskirstymas: Kategorija || Skaičius || Procentinė dalis Vyrai || 267 || 89,0 Moterys || 33 || 11,0 ES piliečiai || 290 || 96,7 Ne ES piliečiai || 10 || 3,3 15–24 m. asmenys || 2 || 0,7 25–54 m. asmenys || 243 || 81,0 55–64 m. asmenys || 55 || 18,3 Vyresni nei 64 m. asmenys || 0 || 0 16. Darbuotojų pasiskirstymas pagal profesines kategorijas: Kategorija || Skaičius || Procentinė dalis Vadovai || 13 || 4,3 Technikai || 47 || 15,7 Administracijos tarnautojai || 2 || 0,7 Paslaugų sektoriaus darbuotojai || 2 || 0,7 Įrenginių ir mašinų operatoriai || 199 || 66,3 Nekvalifikuoti darbininkai || 36 || 12,0 Mokiniai || 1 || 0,3 17. Darbuotojų pasiskirstymas pagal išsilavinimo lygį[9]: Išsilavinimo lygis || Skaičius || Procentinė dalis Pagrindinis išsilavinimas (iki privalomojo lavinimo etapo pabaigos) || 223 || 74,4 Vidurinis išsilavinimas || 30 || 10,0 Aukštasis išsilavinimas || 39 || 13,0 Kita (neformalusis lavinimas) || 1 || 0,3 Neišsilavinę arba mokyklos nebaigę asmenys || 7 || 2,3 18. Pagal Reglamento (EB) Nr. 1927/2006 7 straipsnį Ispanija patvirtino, kad įvairiais EGF paramos įgyvendinimo etapais, ypač suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus. Susijusios teritorijos ir jos valdžios institucijų ir suinteresuotųjų šalių aprašymas 19. Teritorija, kurioje atleisti darbuotojai, yra Valensijos (NUTS II) regionas. Iš visų Ispanijos įmonių 11,5 proc. yra įsikūrusios šiame regione. Gamybos sektoriuje dirba 26 proc. visų darbuotojų, paslaugų sektoriuje – 60 proc., statybos – 10 proc., o pirminiame ūkio sektoriuje – 4 proc. Valensijos regionui būdingas verslo modelis pasižymi didele mažųjų ir vidutinių įmonių, daugiausiai veikiančių baldų, avalynės, tekstilės, keramikos ir žaislų gamybos sektoriuose, procentine dalimi. Šios pramonės šakos susitelkusios vietovėse aplink kelias savivaldybes. 20. Pagrindinės suinteresuotosios šalys yra Generalitat Valenciana (Valensijos regiono autonominė vyriausybė) ir SERVEF (autonominės vyriausybės viešosios įdarbinimo tarnybos); profesinės sąjungos UGT-PV ir CCOO-PV; darbdavių asociacija FEDCAM (Cemento ir statybinių medžiagų gamintojų federacija) ir ne pelno asociacija FESMAC (Foro Económico y Social de Materiales de Construcción). Tikėtinas darbuotojų atleidimo poveikis vietos, regiono ar šalies užimtumui 21. Krizės poveikis Valensijos regiono užimtumui buvo itin didelis. Nedarbo lygis šiame regione sparčiai padidėjo – nuo 9,61 proc. (2008 m. I ketv.) iki 29,19 proc. (2013 m. I ketv.). Užimtumo padėtis nukentėjusiame regione atrodo itin nestabili, atsižvelgiant į krizės poveikį tradiciniams (tekstilės, avalynės ir statybos) sektoriams, kurie yra labai svarbūs regiono ekonomikai. Nedarbo lygis Valensijos regione Šaltinis – Encuesta de Población Activa (EPA)[10] 22. Ispanijos valdžios institucijos teigia, kad dėl darbuotojų atleidimo iš NACE 2 red. 23 skyriaus veiklą vykdančių įmonių Valensijos regione nedarbo padėtis taps dar blogesnė, nes regionas, ypač Kasteljono provincija, labai priklauso nuo šio sektoriaus. Valensijos regioninės ekonominės veiklos specializacijos koeficientas, susijęs su NACE 2 red. 23 skyriaus veikla, yra 2,074. 23. Be to, 2008–2011 m. darbo vietų skaičius NACE 2 red. 23 skyriaus veiklą vykdančiose įmonėse Valensijos regione sumažėjo beveik 40 proc. Užimtumas NACE 2 red. 23 skyriaus veiklą vykdančiose įmonėse Valensijos regione Šaltinis – INE[11] duomenys. Encuesta industrial empresas 2011 (2011 m. įmonių pramonės apklausa). 24. Po darbuotojų atleidimo iš Valensijos regiono įmonių, vykdančių kitą nei NACE 2 red. 23 skyriaus veiklą, Ispanija pateikė paraiškas dėl finansinės paramos iš EGF 2010 m. kovo mėn.[12] (tekstilės sektorius) ir 2011 m. liepos[13] bei gruodžio mėn.[14] (atitinkamai, statybos ir avalynės sektoriai). Taigi ši paraiška yra trečia paraiška, kurią Ispanija pateikė dėl darbuotojų atleidimo iš NACE 2 red. 23 skyriaus veiklą vykdančių įmonių Valensijos regione[15]. Suderintas finansuotinų prie individualių poreikių pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų tarpusavio papildomumą 25. Visos toliau išvardytos priemonės kartu sudaro suderintą prie individualių poreikių pritaikytų paslaugų paketą, kuriuo siekiama atleistus darbuotojus vėl įtraukti į darbo rinką: – Įžanginiai ir informaciniai susirinkimai. Tai pirmoji visiems atleistiems darbuotojams skirta priemonė, apimanti: 1) bendrus informacinius susirinkimus ir individualius informacinius susitikimus, kuriuose aptariami įgūdžių ir mokymo reikalavimai; nurodomos teikiamos konsultacijos ir vykdomos mokymų programos; informuojama apie išmokas ir paskatas; 2) registracijos procedūrą. – Profilio nustatymas, profesinis orientavimas ir konsultavimas. Tai apima darbuotojų, kurie naudojasi priemonėmis, profilio nustatymą ir prie individualių poreikių pritaikyto reintegracijos plano parengimą (I etapas), praktinius seminarus apie darbo paieškos metodus (II etapas), konsultavimą ir prie individualių poreikių pritaikytos paramos teikimo tolesnius veiksmus paramos įgyvendinimo laikotarpiu. – Mokymas. Šią mokymo priemonę sudarys įvairūs mokymo kursai: 1) Profesinis rengimas ir įgūdžių tobulinimas. Profesinio rengimo kursuose daugiausia dėmesio bus skiriama sektoriams, kuriuose yra arba atsiras darbo galimybių – bus rengiami slaugytojų padėjėjai dirbti geriatrijos sektoriuje ir išduodami keleivių vežimo profesinės kvalifikacijos pažymėjimai[16]; įgūdžių tobulinimu (t.y. profesiniu rengimu tame pačiame sektoriuje) siekiama pagerinti turimus dalyvių įgūdžius. Įgūdžių tobulinimo kursai bus parengti atsižvelgiant į būsimus kitų nemetalo mineralinių produktų gamintojų poreikius (pvz., bus susiję su ISO 14001 aplinkos apsaugos vadybos sistema, betonu; betono gaminių patologijomis, vienpusių plokščių konstravimu pagal EHE-08[17] ir t.t.) Numatyta, kad šiuose mokymuose dalyvaus apie 120 darbuotojų. – 2) Mokymas darbo vietoje. Ši profesinio rengimo veikla bus vykdoma atsižvelgiant į nustatytus vietos įmonių poreikius. Šios mokymo veiklos ypatumas yra tai, kad teorinis mokymas bus papildytas mokymu darbo vietoje. Numatyta, kad šiame mokyme dalyvaus 60 darbuotojų. 3) Verslumo skatinimas. Įmonę norintiems įsteigti darbuotojams bus siūlomas konkretus mokymas. Numatyta, kad šiame mokyme dalyvaus 50 darbuotojų. 4) Universaliųjų įgūdžių ugdymas. Šis mokymas apims asmeninių įgūdžių ugdymą (kaip antai emocinio intelekto, pokyčių valdymo, vadovavimo kursus), informacinių ir ryšių technologijų (IRT) bei užsienio kalbų mokymą. Numatyta, kad šioje mokymo veikloje dalyvaus 170 darbuotojų. – Pagalba intensyviai ieškant darbo. Tai apims intensyvią darbo paiešką, įskaitant vietos ir regiono užimtumo galimybių ir tinkamo darbo paieškos paslaugas. Siekiant padėti darbuotojams individualiai ieškoti darbo, bus sukurta interneto svetainė su tam tikromis internetinėmis priemonėmis. Konsultantai teiks paramą darbuotojams atrankos proceso metu. Po to bus teikiamos individualios konsultacijos, siekiant padėti į darbo rinką sugrįžusiems darbuotojams įsitvirtinti naujose darbo vietose. – Verslumo parama. Šia priemone siekiama padėti savo verslą ketinantiems įsteigti atleistiems darbuotojams. Parama teikiama trimis etapais: 1) Konsultavimas dėl projektų ir iniciatyvų. Tikslas – parengti, sukurti ir vykdyti perspektyvius verslo ar savarankiško darbo projektus. Konsultantai taip pat stengsis rasti savarankiško darbo galimybių darbuotojų gyvenamojoje vietoje ir už jos ribų ir pasiūlyti jas paramos gavėjams. 2) Pagalba steigiant verslą. Ją sudarys individualios konsultacijos viso verslo steigimo proceso metu (verslo idėjos kūrimas, įgyvendinamumo analizė, pagalba rengiant verslo planą) ir pagalba vykdant administracinius reikalavimus. 3) Logistinė ir finansinė parama. Ši priemonė susijusi su lėšų ieškojimu ir pagalba vykdant administracinius reikalavimus, kad būtų galima sėkmingai teikti paraiškas dėl paskatų verslui pradėti. Numatyta, kad 90 darbuotojų dalyvaus pirmajame etape, 50 darbuotojų – antrajame etape ir 25 – trečiajame etape. – Paskatos. Bus teikiamos keturių tipų paskatos: 1) Darbo paieškos paskata. Darbuotojams bus išmokėta vienkartinė 300 EUR išmoka, jei jie iki galo įgyvendins savo prie individualių poreikių pritaikytų priemonių paketą. Numatyta, šią išmoką gaus visi dalyviai. 2) Su kelionėmis į mokymo vietą susijusių išlaidų padengimas. Kadangi tarp regiono vietovių trūksta tinkamų viešojo transporto paslaugų, paramos gavėjai iš savo gyvenamosios vietos į vietą, kurioje bus įgyvendinamos priemonės, turės vykti nuosavomis transporto priemonėmis. Darbuotojai, kurie pasinaudos priemonėmis, gaus ne didesnę kaip 400 EUR dydžio išmoką, skirtą jų kelionės išlaidoms padengti. Numatyta, kad šią išmoką gaus 90 darbuotojų. 3) Įdarbinimo tame pačiame sektoriuje paskatos. Darbuotojai, kurie grįš į darbo rinką kaip samdomi darbuotojai arba savarankiškai dirbantys asmenys, gaus ne didesnę kaip 700 EUR išmoką. Numatyta, kad šią išmoką gaus 125 darbuotojai. 4) Parama verslui steigti. Nuosavą verslą pradėję darbuotojai gaus iki 3 000 EUR paramą, kad padengtų steigimo išlaidas. Numatyta, kad šią išmoką gaus 25 darbuotojai. 26. Pagal Reglamento (EB) Nr. 1927/2006 3 straipsnį prie paraiškoje nurodytų EGF paramai įgyvendinti skirtų lėšų priskiriama valdymo ir kontrolės veikla, taip pat informavimas ir viešinimas. 27. Ispanijos valdžios institucijų nurodytos prie individualių poreikių pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Ispanijos valdžios institucijų skaičiavimu, bendros šių paslaugų sąnaudos sudaro 1 680 000 EUR, iš kurių prie individualių poreikių pritaikytoms paslaugoms skirtos lėšos – 1 600 000 EUR, o EGF paramai įgyvendinti skirtos lėšos – 80 000 EUR (4,76 proc. visos sumos). Bendra iš EGF prašomos paramos suma yra 840 000 EUR (50 proc. visų išlaidų). Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) (*) || Bendros išlaidos (bendras EGF ir nacionalinis finansavimas), EUR (**) Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) Įžanginiai ir informaciniai susirinkimai (Acogida) || 300 || 200 || 60 000 Profilio nustatymas, profesinis orientavimas ir konsultavimas (Orientación) || 300 || 683 || 205 000 Mokymas (Formación) || 3 00 || 2 233 || 670 000 Pagalba intensyviai ieškant darbo (Servicios de inserción) || 250 || 990 || 247 500 Verslumo parama (Servicios de emprendedurismo) || 90 || 1 433 || 129 000 Paskatos (Incentivos) || 300 || 961 || 288 500 Prie individualių poreikių pritaikytos paslaugos – tarpinė suma || || 1 600 000 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) Parengiamoji veikla || || 0 Valdymas || || 70 000 Informavimas ir viešinimas || || 5 000 Kontrolės veikla || || 5 000 EGF paramai įgyvendinti skirtos lėšos – tarpinė suma || || 80 000 Bendros numatytos išlaidos || || 1 680 000 EGF parama (50 proc. visų išlaidų) || || 840 000 (*) Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Ispanijos pateiktoje paraiškoje. (**) Bendra suma netiksli dėl suapvalinimo. 28. Ispanija patvirtina, kad aprašytos priemonės papildo iš struktūrinių fondų finansuojamus veiksmus ir kad bus išvengta dvigubo finansavimo. 29. Pagrindiniai 2007–2013 m. ESF veiksmų programų, skirtų Valensijos regionui, tikslai – skatinti darbuotojų mokymąsi visą gyvenimą ir mažinti mokyklos nebaigimo riziką, pagrindinį dėmesį skiriant labiausiai pažeidžiamiems asmenims ar asmenims, kuriems kyla socialinės atskirties pavojus, daugiausia jauniems darbuotojams arba vyresniems nei 45 m. darbuotojams, moterims ir neįgaliems asmenims. EGF priemonės bus skirtos buvusiems kitų nemetalo mineralinių produktų gamybos sektoriaus darbuotojams, netaikant jokių amžiaus, išsilavinimo ar kt. apribojimų. 30. ESF ir EGF priemonių dubliavimo bus išvengta nuolat stebint ESF ir EGF veiksmus, kuriais siekiama panašių tikslų, ir susijusius darbuotojus. Data (-os), kada nukentėjusiems darbuotojams pradėta arba planuojama pradėti teikti prie individualių poreikių pritaikytas paslaugas 31. Prie individualių poreikių pritaikytas paslaugas, skirtas nukentėjusiems darbuotojams ir numatytas suderintame pakete, kurį siūloma bendrai finansuoti iš EGF, Ispanija pradėjo teikti 2013 m. rugpjūčio 22 d. Todėl ši data laikoma laikotarpio, kuriuo iš EGF gali būti skiriama parama, pradžia. Konsultacijų su socialiniais partneriais tvarka 32. Paraiškos pasiūlymas buvo svarstomas keliuose posėdžiuose su 20 punkte nurodytais socialiniais partneriais. 2013 m. sausio 18 d., kovo 7 d. ir balandžio 15 d. vykusiuose posėdžiuose konsultuotasi su socialiniais partneriais dėl tokių klausimų, kaip integruoto priemonių paketo turinys, funkcijų bei užduočių paskirstymas ir veiksmų planas. 33. Ispanijos valdžios institucijos patvirtino, kad buvo laikytasi nacionaliniuose ir ES teisės aktuose nustatytų su kolektyviniu atleidimu susijusių reikalavimų. Informacija apie veiksmus, kurie yra privalomi pagal nacionalinius teisės aktus arba kolektyvines sutartis 34. Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Ispanijos valdžios institucijos savo paraiškoje: · patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis; · įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti; · patvirtino, kad nurodytiems tinkamiems finansuoti veiksmams neteikiama pagalba pagal kitas ES finansines priemones. Valdymo ir kontrolės sistemos 35. Ispanija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja ESF teikiamą paramą. Tarpinė vadovaujančiosios institucijos įstaiga bus Valensijos regioninės Finansų ir valdymo ministerijos Generalinis Europos projektų ir fondų direktoratas[18]. Finansavimas 36. Remiantis Ispanijos paraiška, siūloma EGF parama suderintam prie individualių poreikių pritaikytų paslaugų paketui (įskaitant EGF įgyvendinimo išlaidas) yra 840 000 EUR, o tai sudaro 50 proc. visų išlaidų. Komisijos siūlomas asignavimas iš Fondo pagrįstas Ispanijos pateikta informacija. 37. Atsižvelgdama į didžiausią galimą EGF finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai minėtai sumai, skirtinai pagal finansinės programos 1a išlaidų kategoriją, mobilizuoti EGF lėšas. 38. Skyrus siūlomą finansinės paramos sumą, EGF liks daugiau nei 25 proc. numatytos didžiausios metinės sumos, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį. 39. Teikdama šį pasiūlymą mobilizuoti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. Tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų mobilizavimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų tam nepritars, bus rengiamas oficialus trišalis susitikimas. 40. Komisija atskirai pateikia lėšų perkėlimo prašymą, siekdama į 2013 m. biudžetą įtraukti specialiuosius įsipareigojimų asignavimus, kaip nurodyta 2006 m. gegužės 17 d. Tarpinstitucinio susitarimo 28 punkte. Mokėjimų asignavimų šaltinis 41. Asignavimai iš 2013 m. EGF biudžeto eilutės bus naudojami pagal šią paraišką reikalingai 840 000 EUR sumai padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Ispanijos paraiška „EGF/2013/004 ES/Comunidad Valenciana, statybinės medžiagos“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[19], ypač į jo 28 punktą, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[20], ypač į jo 12 straipsnio 3 dalį, atsižvelgdami į Europos Komisijos pasiūlymą[21], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką; (2) 2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos; (3) 2013 m. gegužės 22 d. Ispanija pateikė paraišką mobilizuoti EGF lėšas dėl darbuotojų atleidimo iš 140 įmonių, vykdančių NACE 2 red. 23 skyriaus (Kitų nemetalo mineralinių produktų gamyba) veiklą Valensijos (ES52) NUTS II regione, ir iki 2013 m. liepos 17 d. ją papildė išsamesne informacija. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 840 000 EUR sumą; (4) todėl EGF lėšos turėtų būti mobilizuotos finansinei paramai pagal Ispanijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2013 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 840 000 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 406, 2006 12 30, p. 1. [3] 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1.). [4] NACE 2 red. 23 skyrius „Kitų nemetalo mineralinių produktų gamyba“ apima: stiklo ir stiklo gaminių bei dirbinių gamybą, ugniai atsparių gaminių gamybą, statybinių medžiagų iš molio gamybą, kitų porcelianinių ir keraminių gaminių bei dirbinių gamybą, cemento, kalkių ir gipso gamybą, betono, cemento ir gipso gaminių bei dirbinių gamybą, akmens pjaustymą, tašymą ir apdailinimą bei abrazyvinių gaminių ir niekur kitur nepriskirtų nemetalo mineralinių produktų gamybą. [5] Laikantis Reglamento (EB) Nr. 1927/2006 3 straipsnio trečios pastraipos nuostatų. [6] Eurostatas. ES-27 prekyba nuo 1988 m., SITC (DS-018995). [7] Ispanijos užsienio prekybos institutas (ICEX, Instituto Español de Comercio Exterior) www.icex.es. [8] „EGF/2013/004 Comunidad Valenciana, statybinės medžiagos“ (ši paraiška); „EGF/2009/012 Waterford Crystal“, COM(2010) 196; „EGF/2009/014 Comunidad Valenciana, keramikos gaminiai“, COM(2010) 216; „EGF/2010/005 Comunidad Valenciana, gamtinis akmuo“, COM(2010) 617. [9] Kategorijos pagal Tarptautinį standartizuotą švietimo klasifikatorių (ISCED-97). [10] EPA (Darbo jėgos tyrimas). http://www.datosmacro.com/paro-epa/ccaa/valencia?sector=Tasa-de-paro&sc=EPA-. [11] INE, Ispanijos nacionalinis statistikos institutas. [12] „EGF/2010/009 ES/Comunidad Valenciana, tekstilė“. KOM(2010) 613. [13] „EGF/2011/006 ES/Comunidad Valenciana, pastatų statyba“. COM(2012) 053. [14] „EGF/2011/020 ES/Comunidad Valenciana, avalynė“. COM(2012) 204. [15] „EGF/2013/004 “„Comunidad Valenciana, statybinės medžiagos“ (ši paraiška); „EGF/2009/014 ES Castellón ceramics“. KOM(2010) 216. „EGF/2010/005 ES/Comunidad Valenciana, gamtinis akmuo“. KOM(2010) 617. [16] Profesinės kvalifikacijos pažymėjimas – pažymėjimas, kuriuo patvirtinama, kad profesionalūs vairuotojai lankė kursus ir išlaikė testus, kurių reikalaujama pagal Direktyvą 2003/59/EB. [17] EHE – Ispanijos betono struktūrų saugos ir konstravimo teisės aktų pavadinimo trumpinys. [18] Isp. Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [19] OL C 139, 2006 6 14, p. 1. [20] OL L 406, 2006 12 30, p. 1. [21] OL C […], […], p. […].